**OBAVIJEST O POVRATU I ZADUŽENJU UDŽBENIKA ZA ŠKOLSKU 2021./2022.**

Udžbenici su vlasništvo škole i oni koji se vraćaju, a oštećeni su ili izgubljeni, roditelji moraju nadoknaditi.

**Ne vraćaju se RADNI udžbenici, niti radni udžbenici za prilagođeni program. Ne vraćaju se dodatni obrazovni materijali (RADNE BILJEŽNICE).**

**Popis udžbenika za redovnu, izbornu i prilagođenu nastavu, kao i drugih obrazovnih materijala za sve razrede za školsku 2021./2022. godinu bit će objavljeni na web stranici škole, nakon završenog procesa odabira, najkasnije do 15. srpnja 2021. godine.**

**RAZREDNA NASTAVA**

**PREUZIMANJE I ZADUŽIVANJE UČENIKA ZA ŠKOLSKU 2021./2022. GODINU**

Prvi, drugi, treći razredi vraćaju udžbenike **iz vjeronauka**.

Četvrti razredi NE vraćaju udžbenike.

Učenici razredne nastave vraćat će udžbenike u dogovoru s učiteljicom tijekom posljednjeg tjedna nastave. Udžbenike trebaju vratiti u PVC vrećici s imenom i prezimenom.

Učiteljice će zadužiti svoje učenike u tjednu **od ponedjeljka 21.6. do petka 25.6. 2021. godine.**

Učiteljice budućih prvih razreda preuzet će udžbenike iz vjeronauka u kolovozu, nakon objave kojemu su razredu učiteljica. Do tada ostaju u učionicama prvih razreda.

Udžbenici za prvi, drugi, treći i četvrti razred, bit će podijeljeni učenicima prvi dan nastave u školskoj 2021./2022. godini. Sredstva za nabavu **udžbenika za obvezne i izborne nastavne predmete** osigurana su u Državnom proračunu. Nabavu udžbenika provodi školska ustanova.

Druge obrazovne materijale kupuju roditelji.

**PREDMETNA NASTAVA**

**PREUZIMANJE I ZADUŽIVANJE UČENIKA ZA ŠKOLSKU 2021./2022. GODINU**

**Peti i šesti razredi** vraćaju udžbenike iz hrvatskog jezika, matematike, prirode i društva, geografije, glazbene kulture, likovne kulture, tehničke kulture, informatike, povijesti, vjeronauka.

**Sedmi razredi** vraćaju udžbenike iz hrvatskog jezika, matematike, biologije, kemije, fizike, povijesti, glazbene kulture, likovne kulture, tehničke kulture, informatike i vjeronauka.

**Osmi razredi** vraćaju udžbenike iz geografije, biologije, kemije i fizike.

Razrednici budućih šestih, sedmih i osmih razreda preuzimaju udžbenike u holu i zadužuju svoje učenike s onim udžbenicima koje imaju. Razrednici budućih 5.razreda će u dogovoru s učiteljicama 4. razreda zadužiti učenike.

Udžbenike treba vratiti u PVC vrećici s imenom i prezimenom.

Učenici će u dogovoru s razrednikom vraćati udžbenike **od ponedjeljka 21.6.2021. do petka 25.6.2021. godine u holu škole.**

Učenici će u dogovoru s razrednikom preuzimati udžbenike **od ponedjeljka 28.6. 2021. do petka 2.7.2021. godine u holu škole.**

Sredstva za nabavu **udžbenika za obvezne i izborne nastavne predmete** osigurana su u Državnom proračunu. Nabavu udžbenika provodi školska ustanova.

Druge obrazovne materijale kupuju roditelji.

**Udžbenici iz stranih jezika (5.-7. razreda), utvrđeni manjak postojećih udžbenika, kao i ostatak udžbenika za 8. razreda, bit će podijeljeni učenicima prvi dan nastave u školskoj 2021./2022. godini.**